Najbolj pogoste so plastične otroške banjice z odtokom, v katerih okopamo dojenčka tako, da ga ves čas podpiramo. Take banjice se najbolje obnesejo, če jih položite na ustrezno stojalo za banjice, saj so tako stabilne in take višine, da vas hrbet ne boli. Če imate majhno stanovanje, se boste mogoče odločili za zložljivo banjico ali napihljivo banjico. Zložljive ali napihljive otroške banjice se po kopanju pospravijo na male dimenzije. Ko otrok zraste, vam bo verjetno prav prišla opora za kopanje za v banjico v obliki ležalnika ali pa stolček za kopanje za veliko banjo ali tuš. Nekatere mame se rade odločijo za kopanje otrok v kopalnem čebričku, saj je čebriček organske oblike in se v njem otrok dobro počuti. Ko otrok zraste, pa je skoraj nujen del opreme za kopanje obroč za umivanje las, ki preprečuje, da voda teče v oči. Z obročem za umivanje las je to nujno opravilo mnogo bolj mirno in brez otroškega joka.